Skulpturen ble tilgriset med maling allerede i 1947, og i slutten av 1960-åra ble det oppdaget filemerker på foten av statuen. Natt til første nyttårsdag 1992 sagde noen løs den hule, 45 kilo tunge bronseskulpturen, like over foten, og stjal den med seg. «Sinnataggen» ble funnet igjen elleve dager seinere, i en grop på Årvoll i Oslo, etter at en anonym innringer hadde tipset . Skulpturen ble montert tilbake på bronsesokkelen 6. mars samme år. Den er blitt «dekorert» på ulikt vis flere ganger siden.